text: [{"text_idx": "#000001", "text": "I\u0301sland vann eisini seinnu U16- og U18-landsdystirnar mo\u0301ti F\u00f8royum. Ba\u0301\u00f0ir seinnu dystirnir enda\u00f0u vi\u00f0 try\u0301ma\u0301ls sigri til i\u0301slendingar.\nU16-kvinnurnar sp\u00e6ldu aftur i\u0301 dag ein t\u00e6ttan dyst mo\u0301ti i\u0301slandi. Dysturin enda\u00f0i 22-19 til I\u0301sland, eftir at t\u00e6r vo\u0301ru frammanfyri 10-7 i\u0301 ha\u0301lvleikinum. I\u0301sland vann seg fram um i\u0301 byrjanini av dystinum og vo\u0301ru t\u00e6r frammanfyri vi\u00f0 2-3 ma\u0301lum ta\u00f0 mesta av dystinum. F\u00f8royska sp\u00e6li\u00f0 var heldur ro\u0301tut i\u0301 dag og vo\u0301ru ov no\u0301gvar tekniskar villur og brend skot. Dystirnir ba\u0301\u00f0ir mo\u0301ti I\u0301slandi hava to\u0301 veri\u00f0 go\u0301\u00f0 fyrireiking til European Open, sum li\u00f0i\u00f0 skal luttaka i\u0301 dagarnar 4. \u2013 8. juli."}, {"text_idx": "#000004", "text": "U18-kvinnurnar taptu eisini si\u0301n dyst vi\u00f0 trimum ma\u0301lum. U\u0301rsliti\u00f0 var ein 27-24 sigur til I\u0301sland, eftir at I\u0301sland var frammanfyri 13-10 i\u0301 ha\u0301lvleikinum. Eisini i\u0301 hesum dystinum var i\u0301sland frammanfyri ta\u00f0 mesta av dystinum. A\u0301 f\u00f8royska li\u00f0num var serliga Maria Pa\u0301ldo\u0301ttir No\u0301lsoy ey\u00f0sy\u0301nd og skeyt hon heili 11 ma\u0301l, harav fy\u0301ra vo\u0301ru brotsk\u00f8st. B\u00e6\u00f0i I\u0301sland og F\u00f8royar skulu luttaka i\u0301 HM i\u0301 Nor\u00f0urmakedonia, sum byrjar 30. juli."}, {"text_idx": "#000007", "text": "Hesar 16 m\u00f8ta Sv\u00f8ri\u0301ki og I\u0301slandi"}]